Vita:Global Positioning System

message: Talán érdemes volna röviden bemutatni,; a GLONASS rendszert is, és a Galileo-ról is lehetne írni valamit? (ha már van mit - nem vagyok szakértője a témának, de utána tudok nézni). misibacsi 2006. szeptember 15., 18:58 (CEST)
Szerintem azoknak külön szócikk kellene. Ez a szócikk ugyanis a GPS-ről, mint tulajdonnévről szól. Persze ezt tekinthetnénk egy köznévnek is, mert másképp is lehet globális helymeghatározást végezni. De ez nem a globális helymeghatározásról szól, hanem a Védelmi Minisztérium konkrét megvalósításáról. Egy összehasonlítás beleférhet, de nem itt kell tárgyalni a másik két rendszert. Péter ✎ 2006. szeptember 15., 20:59 (CEST)
Szerintem ennek a szócikknek a funkcióról kell szólnia. Rendben van, hogy az USA Védelmi Minisztériuma finanszírozta annak idején, de azóta nyilvános működésű a dolog. Egy másik cikkben leírnád ugyanazt? Az hogy nézne ki?  "...globális helymeghatározó rendszer, x db műholdból áll,... működése, ...előnye, hátránya" és egyetlen különbségnek ott lenne, hogy orosz. Aztán lenne egy harmadik szócikk, (?) "...globális helymeghatározó rendszer, x db műholdból áll,... működése, ...előnye, hátránya" ... ez meg az európai Galileo. Ez nem lenne ésszerű. A cikk eleje jó így, csak ki kellene egészíteni 1-2 mondattal, ami a fenti 2 rendszer különbségeit hozzáírná. misibacsi 2006. szeptember 15., 22:45 (CEST)
De ez az észszerű, és máshol is ezt követjük. A köznevekről kevés szócikk születik, és nem soroljuk fel ott az összes megjelenését. Nem hiszem, hogy az autó szócikkbe kéne zsúfolni az Audit, a BMW, és az összes többit. Mert a te analógiáddal élve, akkor mindnél feleslegesen redundánsan le kéne írni, hogy 4 kereke van, motor van benne stb. Szóval szerintem minden helymeghatározó rendszernek külön szócikk kell. --Péter ✎ 2006. október 17., 19:32 (CEST)
replies: text: Ha lenne "Autó" szócikk, akkor ezeket az általános, minden autóra igaz jellemzőket kellene leírni, amik az autó funkcióját adják, és teljesen lényegtelen, hogy éppen melyik gyár készíti... Persze előbb tisztázzuk a kiinduló fogalmat: a "GPS" az tulajdonnév vagy egy általános megnevezés? Szerintem az utóbbi, ezért mondtam azt, hogy itt kellene a többi, hasonló funkciójú rendszert is megemlíteni, mert külön valószínűleg nem tennének ki egy cikket, illetve gyakorlatilag ugyanez lenne a tartalmuk. misibacsi 2006. október 17., 22:33 (CEST)

text: Szerintem a GPS szó hallatán szinte mindenki a tulajdonnévre gondol. (Persze maga az angol szóhármas lehetne köznév is, de ők is csupa nagybetűvel írják, ami a tulajdonnévre utal.) Azt pedig végképp nem tudom, hogy a Galileo és a GLONASS miért ne tenne ki egy-egy teljes szócikket. Én csak kicsit értek a témához, de ha akarnék fél oldalt simán írnék a GLONASS-ról is, márpedig a cikkek jelentős része nem haladja meg ezt a terjedelmet. Péter ✎ 2006. október 17., 22:57 (CEST)

text: Ha inkább megírod ezt a két szócikket külön, ám legyen... :) de a "GPS" szócikkbe mindenképpen kellene 2 linket berakni, ami ezekre a (megírandó) szócikkekre mutat. misibacsi 2006. október 18., 09:23 (CEST)
Persze a lásd még fejezetbe nyilván be lehet írni, ha majd azok a szócikkek is elkészültek. De azt nem mondtam, hogy megírom. Van egy csomó más, amit éppen csinálok. --Péter ✎ 2006. október 18., 10:23 (CEST)

message: "A mérés alapja két nagy pontosságú (10e-12 - cézium atomóra), adott frekvenciájú szinuszos jel."
replies: text: Mit kell az alatt érteni, hogy 2 jel? Vagy 2 atomóráról van szó? Színuszos jel? Azért kérdezem, mert egyik sem felel meg a valóságnak... misibacsi 2007. március 9., 22:46 (CET)
thread_title: két jel?

message: GPS csúsztatás (aki érti, elmesélhetné, hogy mi is ez)  2007. december 3., 13:08 91.83.21.52 
Ezt a fenti linket kivettem, mert elég semmitmondó a tartalma: nem árulja el, hogy melyik rendszerről melyik rendszerre való átállás okozta a "csúszást" (egyébként is félreérthető a cím). misibacsi 2007. december 3., 13:37 (CET)
thread_title:  külső hivatkozás törlése: "GPS csúsztatás" 

message: Operával nézve a normál és a differenciális
eljárás hibáit összefoglaló táblázatba belefolyik az utána jövő bekezdés. --Bitman vita 2008. december 25., 17:43 (CET)
Úgy látom, ezt időközben megoldotta az Opera, mert most nekem jól mutatja. misibacsi*üzenet 2010. augusztus 12., 20:52 (CEST)
thread_title:  HTML formázás 

message: Az 1. fejezetben olvasható "mesterséges műhold" kifejezés halmozás. Talán érdemes volna javítani. Jgy  2010. augusztus 12., 16:56
Kész. misibacsi*üzenet 2010. augusztus 12., 20:50 (CEST)
thread_title: "mesterséges műhold"

message: Szerintem a DGPS nem a műholdnak küldi vissza az adatait, hanem "egyéb módon" a hely meghatározását végző eszköznek
--Duhos vita 2011. augusztus 19., 13:11 (CEST)
A dolog lényege, hogy a műhold megkapja az eltérésre vonatkozó információt és azt teríteni tudja a normál GPS-vevők felé. misibacsi*üzenet 2011. augusztus 20., 08:08 (CEST)
Volt valamikor 3 referencia állomásos DGPS is (saját névvel) erről nagyon régen semmit nem találtam. Elvesztette a jelentőségét? Valami félreértésen alapult?
Az volt a lényege, hogy a pozíció pontosítására a 3 állomás által körbezárt háromszögön belül nagyobb pontosságot lehetett elérni, mert nem csak egy referenciavevő pozícióját használták fel, hanem a három referenciavevő az egyes mérések alapján a távolságok alapján is tudott pontosítani. (használni nem használtam, csak az elv egyszerűsége ellenére a matematika elbonyolítása nyűgözött le)
Robogos vita 2015. december 8., 10:36 (CET)
thread_title:  DGPS